section_heading: Posljedice
paragraph_text: Santorini je obnovljen i ponovno naseljen te je danas otočje s nekoliko manjih naselja, koje prema popisu stanovništva iz 2011. sveukupno broje 15 550 stanovnika. Posljednja erupcija vulkana bila je 1950. te nije bila većeg razmjera. Nea Kameni je i dalje aktivni vulkan, ali danas u stanju mirovanja, pa je nemoguće procijeniti kada će izbiti nova erupcija: mogla bi se dogoditi odmah ili tek za 150 godina.